stanford-oval/wikipedia huggingface dataset:
เดย์ซิกซ์
ประวัติ > ค.ศ. 2018 : การเปิดตัวที่ญี่ปุ่น, Shoot Me: Youth Part 1, Remember Us: Youth Part 1 และDAY6 1st world tour 'Youth'

ทางวงได้ประกาศรับสมัครออฟฟิเชียลแฟนคลับรุ่นแรก ตั้งแต่วันที่ 5 มกราคมถึง 25 มกราคม
เดย์ซิกซ์ประกาศเปิดตัวอย่างเป็นทางการที่ญี่ปุ่นในวันที่ 14 มีนาคมด้วยซิงเกิลแรกในภาษาญี่ปุ่นชื่อว่า "If ～また逢えたら～" ซึ่งซิงเกิลนี้ยังเป็นซิงเกิลประกอบละครญี่ปุ่นเรื่อง "Repeat" ส่วนมิวสิกวิดีโอของซิงเกิลถูกปล่อยออกมาในวันที่ 2 กุมภาพันธ์ หลังจากนั้นพวกเขาประกาศว่าจะจัดคอนเสิร์ต Every Day6 Finale Concert จัดในวันที่ 3 - 4 มีนาคม ณ โอลิมปิกฮอลล์ เพื่อเป็นการส่งท้ายโปรเจกต์ "Every Day6"
ในเดือนเมษายน เดย์ซิกซ์ได้ประกาศจัดคอนเสิร์ตในประเทศญี่ปุ่นครั้งแรกของพวกเขา โดยใช้ชื่อว่า DAY6 1st Live in Japan 'The Best Day' ซึ่งจะจัดในวันที่ 13 มิถุนายนที่เมืองโตเกียว ต่อในเดือนพฤษภาคม มีการประกาศว่าเดย์ซิกซ์จะปล่อยซิงเกิลที่สองในภาษาญี่ปุ่นคือ "Stop the Rain" ในวันที่ 25 กรกฎาคม ซึ่งผลิตโดยคุณ Shinichi Ubukata นักกีตาร์ชาวญี่ปุ่นชื่อดัง (และสมาชิกวง ELLEGARDEN (อังกฤษ) และ Nothing's Carved in Stone (อังกฤษ))
เดือนพฤษภาคม ทางต้นสังกัดได้ประกาศว่าเดย์ซิกซ์จะจัดเวิลด์ทัวร์ คอนเสิร์ตเป็นครั้งแรก ใช้ชื่อว่า DAY6 1st world tour 'Youth' โดยจะเริ่มเวทีแรกวันที่ 22–24 มิถุนายนที่โซล และเวทีสุดท้ายในวันที่ 29 มกราคม 2019 ที่ อัมสเตอร์ดัม ประเทศเนเธอร์แลนด์
ในเดือนมิถุนายน 2018 ได้เปิดตัวอัลบั้มรวมเพลงและเป็นเต็มในภาษาญี่ปุ่นอัลบั้มแรก ชื่อว่า The Best Day ซึ่งประกอบด้วยซิงเกิลภาษาเกาหลีที่ถูกปล่อยออกมาก่อนหน้านั้นและสามเพลงเวอร์ชันใหม่ "Congratulations (English ver.)", "I Wait (Japanese ver.)" และ "You Were Beautiful (English ver.)" ถัดมาวันที่ 26 มิถุนายน เดย์ซิกซ์ได้เปิดตัวอีพีที่สามของพวกเขา Shoot Me: Youth Part 1 ซึ่งเป็นอัลบั้มแรกในซีรียส์ "Youth" ซึ่งมินิอัลบั้มนี้ประกอบด้วยเจ็ดเพลง โดยมีซิงเกิลนำชื่อว่า "Shoot Me" หลังจากนั้นก็ได้ปล่อยมินิอัลบั้มส่วนที่สอง Remember Us: Youth Part 2 ในวันที่ 10 ธันวาคม 2018 พร้อมกับเพลงไตเติ้ลชื่อ "days gone by"
ประวัติ > ค.ศ. 2019: The Book of Us: Gravity, The Book of Us: Entropy และDAY6 2nd world tour 'Gravity'

ในเดือนมกราคม 2019 เดย์ซิกซ์ ได้ประกาศรับสมัครออฟฟิเชียลแฟนคลับ รุ่นที่ 2[ต้องการอ้างอิง]
หลังจากงาน DAY6 2nd fan meeting in Seoul เมื่อวันที่ 15 กรกฎาคม 2019 เดย์ซิกซ์ได้เปิดตัวอัลบั้ม The Book of Us: Gravity ซึ่งเป็นอัลบั้มแรกในซีรีส์ "The Book of Us" โดยได้ปล่อยมิวสิกวิดีโอเพลงไตเติ้ล "Time of Our Life" บนยูทูบ เมื่อเวลาเที่ยงคืนตามเวลาของประเทศเกาหลี โดยการเปิดตัวของมินิอัลบั้มในครั้งได้รับความนิยมอย่างมาก จนทำให้เดย์ซิกซ์ชนะรางวัลในงานมิวสิกโชว์เป็นครั้งแรกในวันที่ 24 กรกฎาคม 2019 นอกจากนี้วงได้ยังประกาศคอนเสิร์ต เวิลด์ทัวร์ ครั้งที่ 2 เมื่อวันที่ 8 สิงหาคม 2019 DAY6 2nd world tour 'Gravity' โดยเริ่มคอนเสิร์ตแรกในวันที่ 9–11 สิงหาคมในประเทศเกาหลี และจะแสดงวันที่ 31 มกราคม 2020 ที่มาดริด เป็นวันสุดท้าย ซึ่งเวิลด์ทัวร์ในครั้งนี้ทำการแสดงไปทั้งหมด 31 รอบการแสดง ภายใน 26 เมือง
สำหรับสตูดิโออัลบั้มในปลายปี 2019 The Book of Us: Entropy เป็นอัลบั้มชุดที่สองภายใต้ซีรีส์นี้ มาในรูปแบบของแนวเพลงที่แตกต่างและหลากหลายมากขึ้น ซึ่งเปิดตัวเมื่อวันที่ 22 ตุลาคม พร้อมกับเอ็มวีเพลงไตเติล "Sweet Chaos"
ประวัติ > ค.ศ. 2020–ปัจจุบัน: The Book of Us: The Demon, เดบิวต์ยูนิตย่อย, ซ็องจินเข้ากรมทหาร และ The Book of Us: Negentropy, เจออกจากวงและต้นสังกัด

วันที่ 26 เมษายน ค.ศ. 2020 เดย์ซิกซ์ปล่อย Trailer Film สำรหับการคัมแบคกับอีพี The Book of Us: The Demon ในรอบ 7 เดือน โดยในวันที่ 10 พฤษภาคม ก่อนการคัมแบคเพียงหนึ่งวัน เจวายพีเอนเตอร์เทนเมนต์ได้ออกมาแถลงการว่าการคัมแบคในครั้งนี้จะหยุดพักการโปรโมต เนื่องจากมีสมาชิกของวงมีปัญหาสุขภาพด้านจิตใจและจะหยุดพักเพื่อการรักษาตัวต่อไป โดยข้อความในแถลงการณ์มีดังนี้ :
สวัสดีนี่คือ JYP Entertainment
ก่อนอื่นเราต้องขออภัยที่ส่งข่าวที่โชคร้ายเช่นนี้ในวันคัมแบ็กของ DAY6 เมื่อเร็ว ๆ นี้สมาชิกบางคนแสดงอาการวิตกกังวลทางจิตใจและได้รับการตรวจอย่างละเอียด คำแนะนำทางการแพทย์คือพวกเขาต้องการการพักผ่อนและความมั่นคงที่เพียงพอ หลังจากการหารืออย่างรอบคอบระหว่างเอเจนซี่และสมาชิกเรามีมติให้ระงับการโปรโมทของทีมชั่วคราว รวมถึงการโปรโมทสำหรับอัลบั้มที่กำลังจะมาถึงนี้เพื่อมุ่งเน้นการฟื้นฟูสุขภาพของพวกเขา
เราขอให้คุณเข้าใจในการระงับโปรโมทโดยฉับพลันก่อนที่จะเปิดตัวอัลบั้มใหม่ ในฐานะเอเจนซี่เราสัญญาว่าจะพยายามอย่างเต็มที่เพื่อรักษาสุขภาพของสมาชิกก่อนและให้ความสำคัญกับการพัฒนาสุขภาพของสมาชิก เราจะแจ้งให้คุณทราบเกี่ยวกับรายละเอียดการกลับไปยังโปรโมชั่นเมื่อถึงเวลา เราขอการสนับสนุนและความรักจากคุณเพื่อให้ DAY6 สามารถยืนหยัดได้อย่างเต็มที่ในฐานะทีมอีกครั้ง
ถัดมาในวันที่ 11 พวกเขาได้ปล่อยเอ็มวีเพลงไตเติ้ล "Zombie" ออกมาบนยูทูบ โดยเปิดตัวในอันดับ 8 บนเมลอนเรียลไทม์ชาร์ต (Melon's realtime chart) ที่เวลา 19.00 น.ของประเทศเกาหลี และไต่อันดับสูงสุดถึงที่อันดับ 4 ของวันที่ 12 เวลา 01.00 น. นอกจากนั้นเพลงไตเติ้ลยังขึ้นไปถึงอันดับที่ 1 หลังจากที่เปิดตัวในอันดับที่ 2 ของชาร์ตบักส์ (Bugs) และทุกเพลงในอัลบั้มยังอยู่ใน 100 อันดับแรก ของชาร์ตเมลอน, บักส์ และจีนี่ ตั้งแต่อัลบั้มถูกเผยแพร่ออกมา
เมื่อเดือนสิงหาคม 2020 เดย์ซิกซ์จะทำการเปิดตัวยูนิตย่อยของวง ประกอบด้วยสมาชิก 3 คนคือ ย็องเค, ว็อนพิล และโดอุน โดยใช้ชื่อว่า Even of Day ซึ่งจะเดบิวต์ในวันที่ 31 สิงหาคมพร้อมกับอีพี The Book of Us: Gluon – Nothing Can Tear Us Apart และเพลงไตเติ้ล "Where the Sea Sleeps" หลังจากนั้นในวันที่ 24 มกราคม 2021 Even of Day ได้จัดคอนเสิร์ตออนไลน์ Online Party Night: The Arcane Salon ในวันที่ 26 กุมภาพันธ์มีการรายงานว่าเดย์ซิกซ์จะมีการคัมแบคแบบเต็มวงในเดือยเมษายน ถัดมาในวันที่ 8 มีนาคม ซ็องจันได้ประกาศผ่านทางวีไลฟ์ว่าเขากำลังเดินทางไปเข้ากรมทหารเพื่อไปรับใช้ชาติ โดยเขาได้ทำเพลงและบันทึกเสียงสำหรับการคัมแบคที่จะถึงเรียบร้อยแล้ว
วันที่ 31 มีนาคม ช่องยูทูบของเดย์ซิกซ์ได้เผยแพร่ Epilogue Film สำหรับการคัมแบคอัลบั้ม The Book of Us: Negentropy – Chaos swallowed up in love โดยเอ็มวีไตเติ้ล "You make Me" ถูกปล่อยออกมาเมื่อวันที่ 19 เมษายน ถัดมาในวันที่ 19 เมษายน มีการประกาศว่าคัมแบคครั้งนี้ยังคงไม่มีการโปรโมต เหตุผลเนื่องจากการรับใช้ชาติของซ็องจิน หัวหน้าวง
ในเดือนมิถุนายน มีการประกาศว่าในวันที่ 5 กรกฎาคม Even of Day จะกลับมาพร้อมกับอีพีที่สอง Right Through Me และชื่อเพลงไตเติ้ลในภาษาเกาหลีว่า "뚫고 지나가요"
เมื่อวันที่ 31 ธันวาคม ค.ศ. 2021 เจประกาศผ่านทวิตเตอร์ ว่าเขาจะหยุดพักการโปรโมตในฐานะสมาชิกของวง ในวันเดียวกันนั้น JYP ได้ประกาศว่าเจได้ลาออกจากวงและออกจากต้นสังกัด เพราะสิ้นสุดสัญญา เนื่องจากเจมีปัญหาด้านเหตุผลส่วนตัว
สมาชิก > สมาชิกปัจจุบัน

| ชื่อในวงการ | ฮันกึล | ชื่อจริง | ฮันกึล | วันเกิด | สัญชาติ | ตำแหน่ง |
| --- | --- | --- | --- | --- | --- | --- |
| ซ็องจิน (SUNGJIN) | 성진 | พัก ซ็อง-จิน | 박성진 | 16 มกราคม ค.ศ. 1993 |  เกาหลีใต้ | หัวหน้าวง นักร้องเสียงหลัก กีตาร์ |
| ย็องเค (YOUNG K) | 영케이 | คัง ย็อง-ฮย็อน | 강영현 | 19 ธันวาคม ค.ศ. 1993 |  เกาหลีใต้ | แร็ปเปอร์หลัก นักร้องนำ เบส |
| ว็อนพิล (WONPIL) | 원필 | คิม ว็อน-พิล | 김원필 | 28 เมษายน ค.ศ. 1994 |  เกาหลีใต้ | นักร้องนำ ซินธิไซเซอร์ คีย์บอร์ด |
| โดอุน (DOWOON) | 도운 | ยุน โด-อุน | 윤도운 | 25 สิงหาคม ค.ศ. 1995 |  เกาหลีใต้ | นักร้องเสริม กลอง |
สมาชิก > อดีตสมาชิก

| ชื่อในวงการ | ฮันกึล | ชื่อจริง | ฮันกึล | วันเกิด | สัญชาติ | ตำแหน่ง |
| --- | --- | --- | --- | --- | --- | --- |
| จุนฮย็อก (JUNHYEOK) | 준혁 | อิม จุน-ฮย็อก | 임준혁 | 17 กรกฎาคม ค.ศ. 1993 | เกาหลีใต้ | นักร้องเสียงหลัก คีย์บอร์ด |
| เจ (JAE) | 제이 | พัก เจ-ฮย็อง | 박제형 | 15 กันยายน ค.ศ. 1992 | เกาหลีใต้,  สหรัฐ | นักร้องนำ แร็ปเปอร์นำ กีตาร์ |
ผลงาน > ผลงานเพลง

บทความหลัก: รายชื่อผลงานเพลงของเดย์ซิกซ์
Sunrise (2017)
Moonrise (2017)
Unlock (2018)
ผลงาน > ผลงานวิดีโอ

บทความหลัก: รายชื่อผลงานวิดีโอของเดย์ซิกซ์
คอนเสิร์ต > การทัวร์

DAY6 1st Live Concert 'D-Day'  (2015)
DAY6 Live Concert 'Dream ใน เกาหลี และ ไทย(2016)
Every DAY6 Concert (2017–2018)
DAY6 1st Live in Japan 'The Best Day (2018)
DAY6 1st World Tour 'Youth (2018)
DAY6 WORLD TOUR 'GRAVITY' (2019)
รางวัล

| ปี | รางวัล | ผู้รับรางวัล | ผล | อ้างอิง |
| --- | --- | --- | --- | --- |
เอเชียอาร์ติสต์อะวอดส์ (Asia Artist Awards)
| 2020 | รางวัลนักร้องชายยอดนิยม Male Singer Popularity Award | เดย์ซิกซ์ | เสนอชื่อเข้าชิง |  |
โกลเดนดิสก์อวอร์ดส์ (Golden Disc Awards)
| 2019 | รางวัลอัลบั้มประจำปี Album of the Year | Shoot Me: Youth Part 1 | เสนอชื่อเข้าชิง |  |
จีนี่มิวสิกอะวอดส์ (Genie Music Awards)
| 2018 | รางวัลเพลงแห่งปี Song of the Year | "Shoot Me" | เสนอชื่อเข้าชิง |  |
| 2018 | รางวัลเพลงวงดนตรี Band Music Award | "Shoot Me" | ชนะ |  |
| 2018 | รางวัลเพลงยอดนิยม Genie Music Popularity Award | เดย์ซิกซ์ | เสนอชื่อเข้าชิง |  |
| 2019 | รางวัลการแสดงวงดนตรียอดเยี่ยม Best Band Performance | "Time Of Our Life" | ชนะ |  |
เมลอนมิวสิกอะวอดส์ (Melon Music Awards)
| 2017 | รางวัลการแสดงร็อกยอดเยี่ยม Best Rock Performance | "You Were Beautiful" | เสนอชื่อเข้าชิง |  |
| 2018 | รางวัลการแสดงร็อกยอดเยี่ยม Best Rock Performance | "I Like You" | เสนอชื่อเข้าชิง |  |
| 2019 | รางวัลการแสดงร็อกยอดเยี่ยม Best Rock Performance | "days gone by" | เสนอชื่อเข้าชิง |  |
| 2020 | รางวัลการแสดงร็อกยอดเยี่ยม Best Rock Performance | "Zombie" | เสนอชื่อเข้าชิง |  |
เอ็มเน็ตเอเชียนมิวสิกอะวอดส์ (Mnet Asian Music Awards)
| 2016 | รางวัลการแสดงวงดนตรียอดเยี่ยม Best Band Performance | "Letting Go" | เสนอชื่อเข้าชิง |  |
| 2016 | รางวัลเพลงแห่งปี Song of the Year | "Letting Go" | เสนอชื่อเข้าชิง |  |
| 2017 | รางวัลการแสดงวงดนตรียอดเยี่ยม Best Band Performance | "I Smile" | เสนอชื่อเข้าชิง |  |
| 2017 | รางวัลเพลงแห่งปี Song of the Year | "I Smile" | เสนอชื่อเข้าชิง |  |
| 2018 | รางวัลการแสดงวงดนตรียอดเยี่ยม Best Band Performance | "Shoot Me" | เสนอชื่อเข้าชิง |  |
| 2018 | รางวัลเพลงแห่งปี Song of the Year | "Shoot Me" | เสนอชื่อเข้าชิง |  |
| 2019 | รางวัลการแสดงวงดนตรียอดเยี่ยม Best Band Performance | "Time Of Our Life" | เสนอชื่อเข้าชิง |  |
| 2020 | รางวัลการแสดงวงดนตรียอดเยี่ยม Best Band Performance | "Zombie" | ชนะ |  |
| 2020 | รางวัลเพลงแห่งปี Song of the Year | "Zombie" | เสนอชื่อเข้าชิง |  |
| 2020 | รางวัลเวิลด์ไวด์แฟนช้อยส์ Worldwide Fans' Choice | เดย์ซิกซ์ | เสนอชื่อเข้าชิง |  |
โซลมิวสิกอะวอดส์ (Seoul Music Awards)
| 2016 | รางวัลบอนซัง Bonsang Award | เดย์ซิกซ์ | เสนอชื่อเข้าชิง |  |
| 2016 | รางวัลศิลปินหน้าใหม่ New Artist Award | เดย์ซิกซ์ | เสนอชื่อเข้าชิง |  |
| 2016 | รางวัลยอดนิยม Popularity Award | เดย์ซิกซ์ | เสนอชื่อเข้าชิง |  |
แบรนด์ออฟเดอะเยียร์อะวอดส์ (Brand Of The Year Awards)
| 2020 | รางวัลไอดอลแบนด์ Idol Band | เดย์ซิกซ์ | ชนะ |  |
แหล่งข้อมูลอื่น

เว็บไซต์ทางการ (ในภาษาเกาหลี)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ศิลปิน:  มิวสิกเบรนซ์
เสาเบอลันจง

| เสาเบอลันจง |
| --- | --- |
เสาเบอลันจงในซานูร์
วัสดุ: หินแอนดีไซต์
ตัวหนังสือ: อักษรปรนาครีเป็นภาษาสันสกฤตและบาหลีเก่า
สร้าง: 4 กุมภาพันธ์ 914 CE
ค้นพบ: เบอลันจง ซานูร์ตอนใต้ บาหลี อินโดนีเซีย
เสาเบอลันจง หรือ เสาบลันจง (อักษรโรมัน: Belanjong หรือ Blanjong) เป็นเสาที่สร้างขึ้นในปี 914 อยู่ที่อ่าวเบอลันจง ทางตอนใต้ของซานูร์ บาหลี ประเทศอินโดนีเซีย เสานี้ตั้งขึ้นโดยศรีเกสารีวรรมเทวะ ปฐมกษัตริย์ แห่งราชวงศ์วรรมเทวะของบาหลี เนื้อหาบนจารึกประกอบด้วยการบอกเล่ายุทธการของกษัตริย์ในการยึดครองเกาะ ปัจจุบันเสาเบอลันจงยังอยู่ตรงจุดที่ค้นพบ และมีการสร้างวิหารปิดขึ้นล้อมรอบ โดยทั่วไปมักจะมีเครื่องถวายหรือผ้าห่อพันรอบเสา เสานี้ค้นพบในปี 1932
จารึกที่พบเขียนโดยใช้ภาษาสันสกฤตของอินเดีย และภาษาบาหลีเก่า โดยใช้อักษรนาครีและอักษรบาหลีเก่า อักษรบาหลีเก่ายุคกก่อนนาครีเขียนอยู่บนด้านหนึ่งของเสา ส่วนอีกด้านเป็นจารึกภาษาสันสกฤตที่ใช้อักษรชวาเก่าที่พัฒนามาจากอักษรปัลลวะ หรือที่เรียกว่าอักษรกวี
วันที่ในจารึกใช้ระบบศกะ โดยระบุวันที่จารึกคือวันที่เจ็ด ข้างขึ้น (สปตามยามฺสิต; 'saptāmyāṁ sita') เดือน ผัลคุณ (Phalguna) ปี ศกะ ที่ 835 ตรงกับ 4 กุมภาพันธ์ ค.ศ. 914 ตามที่คำนวณโดย ลุยส์ ชาลส์ ดาแมส์ (Louis-Charles Damais)
จารึกส่วนใหญ่เสียหายอย่างหนัก ทำให้ยากต่อการทำความเข้าใจเนื้อหาส่วนใหญ่ของจารึก ในเนื้อหามีการระบุถึงเกาะบาหลีอย่างชัดเจน โดยเรียกว่า "วาลีทวีป" (B.2) การใช้เสียง ว และ บ แทนกันพบได้ทั่วไปในภาษาของบาหลี ในจารึกยังมีการกล่าวถึง "วังสิงหทวาล" หรือ "สิวหทวาลปุเร" (siṅhadvāla-pure, A.3) นักวิชาการส่วนใหญ่เชื่อว่าเป็นวังสิงหามณฑปที่ปรากฏในจารึกยุคก่อน ๆ ชองบาหลี จารึกยังมีบอกเล่าเรื่องราวความสำเร็จในการยุทธ์ต่อสู้กับศัตรูในสองพื้นที่ คือ กูรุน (Gurun) กับ สุวัล (Suwal) (A.5) ชทุทเทอไฮม์ (Stutterheim) เสนอว่าน่าจะหมายถึงเกาะนอกชายฝั่งบาหลี โดยกูรุนน่าจะหมายถึงเกาะนุสาเปนิดา ส่วนกอริส (Goris) เชื่อว่าเป็นเกาะลมบก ส่วนสุวัลน่าจะเป็นหาดเกเตเวลทางใต้ของสุขาวดีในอำเภอกิอันยาร์
เหรียญสองเซนต์ครึ่ง (เนเธอร์แลนด์)

เหรียญปี 1941 ด้านหน้า
เหรียญสองเซนต์ครึ่ง เป็นเหรียญที่ใช้ในราชอาณาจักรเนเธอร์แลนด์ระหว่าง 1818 ถึง 1942 เหรียญทั้งหมดถูกหลอมในยูเทรกต์
เหรียญ

| ข้อมูล | 2½ เซนต์ 1877–1941 | 2½ เซนต์ 1941–1942 | Refs |
| --- | --- | --- | --- |
| น้ำหนัก | 4  กรัม | 2  กรัม |  |
| เส้นผ่านศูนย์กลาง | 23.69  mm (1877-1898) 23.5  mm (1903-1906) 23  mm (1912-1941) | 20  mm |  |
| ความหนา | 1.1  mm (1903-1906) 1  mm (1912-1941) |  ?  mm |  |
| โลหะ | สัมฤทธิ์ | ตะกั่ว |  |
ภาพ

เหรียญสองเซ็นต์ครึ่ง ปี 1877
เหรียญสองเซ็นต์ครึ่ง ปี 1941
เหรียญสองเซ็นต์ครึ่ง ปี 1858 (หมู่เกาะอินเดียตะวันออกของเนเธอร์แลนด์)
เดอะซิมส์ 3 ชุดไอเท็มเสริม

| เดอะซิมส์ 3 ชุดไอเท็มเสริม |
| --- | --- |
ผู้พัฒนา: EA Montreal
ผู้จัดจำหน่าย: อิเลคโทรนิค อาร์ต
ชุด: เดอะซิมส์
เครื่องเล่น: วินโดวส์ แมคโอเอสเทน
วางจำหน่าย: 
แนว: จำลองชีวิตเสมือนจริง
รูปแบบ: เล่นเดี่ยว
ชุดไอเท็มเสริม นั้นเป็นส่วนหนึ่งของ ภาคเสริม สำหรับเกม เดอะซิมส์ 3 เท่านั้น เป็นเพียงการเพิ่มเติมเสื้อผ้า สิ่งของ และเครื่องใช้ต่างๆ แต่ไม่ได้เปลี่ยนแปลงตัวเกมแต่อย่างใด
ชุดไอเท็มเสริม > ชุดไอเท็มเสริม ไฮ-เอนด์ ลอฟท์

เดอะซิมส์ 3 ชุดไอเท็มเสริม ไฮ-เอนด์ ลอฟท์ มีสิ่งที่มีอยู่ในชุดไอเท็มเสริมดังนี้ 
เฟอร์นิเจอร์ไฮเทค, ชุดแฟชั่นทันสมัย, ชุดสูท, และชุดออกนอกบ้าน, และนอกจากนี้เพื่อเป็นการฉลองครบรอบ 10 ปี เดอะซิมส์ จึงเพิ่ม 3 ไอเท็มจากเดอะซิมส์ และ เดอะซิมส์ 2 เช่น เตียงสั่นรูปหัวใจ, กีตาร์ไฟฟ้า, และตู้ปลา.
ชุดไอเท็มเสริม > ชุดไอเท็มเสริม ฟาสท์ เลน

เดอะซิมส์ 3 ชุดไอเท็มเสริม ฟาสท์ เลน เป็นชุดไอเท็มเสริมตัวที่ 2 ของเกม เดอะซิมส์ 3 มีสิ่งที่มีอยู่ในชุดไอเท็มเสริมดังนี้ 
ยานพาหนะใหม่และสี่ไลฟ์สไตล์แตกต่างกัน ได้แก่ racing, intrigue, rockability, และ classic luxury  ตามหน้ารายละเอียดผลิตภัณฑ์ของเว็บไซต์ Amazon.com ได้กำหนดวางจำหน่ายในวันที่ 7 กันยายน พ.ศ.2553
แหล่งข้อมูลอื่น

เว็บไซต์อย่างเป็นทางการของเกมเดอะซิมส์ 3
เหลยเฟิง

| เหลยเฟิง |
| --- | --- |
雷锋

เกิด: 18 ธันวาคม ค.ศ. 1940(1940-12-18) Wangcheng มณฑลหูหนาน ประเทศจีน
เสียชีวิต: 15 สิงหาคม ค.ศ. 1962(1962-08-15) (21 ปี) ฝู่ชุ่น มณฑลเหลียวหนิง ประเทศจีน
สาเหตุเสียชีวิต: อุบัติเหตุจากการทำงาน
อาชีพ: ทหาร
พรรคการเมือง: พรรคคอมมิวนิสต์จีน
เหลยเฟิง (จีน: 雷锋; พินอิน: Léi Fēng; 18 ธันวาคม ค.ศ. 1940 - 15 สิงหาคม ค.ศ. 1962) เป็นทหารในสังกัดกองทัพปลดแอกประชาชนของสาธารณรัฐประชาชนจีน เป็นลูกกำพร้าจากจังหวัดฉางชา มณฑลหูหนาน และเข้าร่วมเป็นยุวสมาชิกพรรคคอมมิวนิสต์จีน สมัครเข้าเป็นทหารพลาธิการในกองทัพปลดแอกประชาชนตั้งแต่อายุ 20 ปี และประสบอุบัติเหตุเสียชีวิตในระหว่างปฏิบัติหน้าที่ ด้วยวัยเพียง 21 ปี
ภายหลังการเสียชีวิต ชื่อและภาพลักษณ์ของเหลยเฟิง ถูกพรรคคอมมิวนิสต์จีนนำมาใช้ในการโฆษณาชวนเชื่อ ในฐานะประชาชนจีนตัวอย่าง ผู้สมถะ ทุ่มเท และอุทิศตนให้กับแนวทางของเหมา เจ๋อตง  มีการตีพิมพ์สมุดบันทึกประจำวันของเหลยเฟิง ที่เขียนชื่นชมแนวคิดของเหมา เจ๋อตง ผู้นำพรรคคอมมิวนิสต์อย่างกว้างขวาง
อ่านเพิ่ม

Edwards, L. (2010). "Military Celebrity in China: The Evolution of 'Heroic and Model Servicemen'". In Jeffreys, Elaine & Edwards, Louise (eds.), Celebrity in China, Hong Kong University Press, Hong Kong pp. 21–44. ISBN 962-209-088-5.
แหล่งข้อมูลอื่น

Lei Feng Museum Website in Fushun, Liaoning (Chinese)
Propaganda posters of Lei Feng from Dutch academic collections
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  เยอรมนี  อิสราเอล  สหรัฐ  เช็กเกีย  ออสเตรเลีย 2  โครเอเชีย  เนเธอร์แลนด์ 
ประชาชน:  Trove 
อื่น ๆ:  IdRef
โดนัท (แก้ความกำกวม)

โดนัท สามารถหมายถึง
โดนัท ขนมชนิดหนึ่งที่ทำมาจากแป้งเค้กแล้วนำไปทอดหรืออบ ลักษณะกลมมีรูตรงกลาง
ทอรัส (เรขาคณิต) หรือทรงห่วงยาง บางครั้งอาจเรียกทรงโดนัท
มนัสนันท์ พันเลิศวงศ์สกุล (โดนัท) นักแสดงและผู้กำกับภาพยนตร์
ภัทรพลฒ์ เดชพงษ์วรานนท์ (โดนัท) นักแสดง
โดนาโต ดันเจโล บรามันเต

โดนาโต ดันเจโล บรามันเต
โดนาโต ดันเจโล บรามันเต (ค.ศ. 1444 - 11 มีนาคม  ค.ศ. 1514) เป็นสถาปนิกชาวอิตาลี ซึ่งเป็นผู้นำรูปแบบหรือสไตล์ที่เรียกว่าเออร์ลี่เรเนซองส์เข้ามาในเมืองมิลาน และไฮเรเนซองส์สู่โรม ซึ่ง ณ โรมแห่งนี้ เขาได้ทำการออกแบบผลงานที่เป็นที่รู้จักทั่วโลกได้แก่มหาวิหารเซนต์ปีเตอร์  (St. Peter's Basilica)
เอ็มมี รอสซัม

| เอ็มมี รอสซัม |
| --- | --- |
รอสซัมในปี 2011
สารนิเทศภูมิหลัง
เกิด: 12 กันยายน พ.ศ. 2529 (38 ปี) เอมมานูแอลล์ เกรย์ รอสซัม
คู่สมรส: Justin Siegel (2008-2010) (หย่า) Sam Esmail (2017-ปัจจุบัน)
อาชีพ: นักแสดง, นักร้อง-นักแต่งเพลง,ผู้กำกับ
ปีที่แสดง: 2540-ปัจจุบัน (งานแสดง)  2550-ปัจจุบัน (งานเพลง)
ฐานข้อมูล
IMDb
เอ็มมี รอสซัม (Emmy Rossum) หรือชื่อจริงของเธอคือ เอมมานูเอลล์ เกรย์ รอสซัม (Emmanuelle Grey Rossum) เกิดเมื่อวันที่ 12 กันยายน พ.ศ. 2529 (ค.ศ. 1986) เป็นนักแสดงชาวอเมริกัน นักร้อง นักแต่งเพลง และ ผู้กำกับ เธอมีผลงานเด่นคือนางเอกภาพยนตร์เรื่อง วิกฤติวันสิ้นโลก, Poseidon (2006), The Phantom of the Opera และผลงานที่ดัดแปลงมาจากการ์ตูนเรื่อง ดราก้อนบอล ฉบับภาพยนตร์ ที่เธอแสดงเป็น บลูม่า
เอ็มมี เกิดที่นครนิวยอร์ก โดยมีแม่ชื่อ เชริล (Cheryl) ที่ทำงานเป็นพนักงานธนาคาร โดยแม่ของเธอเลี้ยงเอ็มมีมาโดยลำพังโดยไร้เงาพ่อของเธอ (ซึ่งเธอก็ได้นำไปแต่งเป็นเพลง โดยใช้ชื่อว่า Anymore ซึ่งเป็นเพลงสุดท้ายในชุด Inside Out) โดยเธอก็ฉายแววครั้งแรก หลังจากที่ร้องเพลง Happy Birthday ได้ถึง 12 คีย์ จึงได้ถูกดึงไปร่วมวง Metropolitan Opera Children's Chorus ตั้งแต่อายุเพียง 7 ขวบ โดยที่เมื่อเธออายุได้ 12 ปีก็ได้ทิ้งวงไป เพราะตัวเธอใหญ่เกินกว่าที่จะเป็นคอรัสเด็กได้แล้ว เธอจึงได้ชิมลางงานแสดงครั้งแรก โดยเป็นแขกรับเชิญในซีรีส์ Law & Order และเธอก็ได้เข้าชิงดาวรุ่งยอดเยี่ยมในปี 2542 จากหนังทางทีวีเรื่อง Genius
เอมมี ได้เล่นหนังจอใหญ่เป็นครั้งแรกในปี 2543 เรื่อง Songcatcher โดยเปิดตัวที่ เทศกาลหนังซันแดนซ์ และเธอก็ได้รับเสนอชื่อเข้าชิง Independent Spirit Award สาขาดาวรุ่งยอดเยี่ยม โดยในต่อมา เธอก็ได้แสดงในหนังดรามาชิงรางวัลของ คลินต์ อีสต์วูด เรื่อง Mystic River ในปี 2546 โดยเล่นเป็นลูกสาวที่ถูกฆาตกรรมของ ฌอน เพนน์ จนมาโด่งดังจากเรื่อง The Day After Tomorrow ที่เล่นกับ  เดนนิส เควด และ เจค จิลเลนฮอลเมื่อปี 2547 แต่ก็ยังไม่เท่ากับบท คริสทีน ที่เธอได้แสดงทั้งความสามารถในการร้องเพลงกับการแสดงไปพร้อมๆ กัน ในเรื่อง The Phantom of the Opera ในปีเดียวกัน
หลังจากเว้นงานแสดงจอเงินมา 2 ปี ในปี 2549 โดยรับงานหนังรีเมคเรื่อง Poseidon โดยเล่นกับ เคิร์ต รัสเซลล์ และเว้นไป 3 ปี เธอก็เล่นเรื่อง DragonBall Evolution โดยมีหนังสะท้อนปัญหาวัยรุ่น อย่าง Dare ออกมาในปีเดียวกัน โดยเป็นหนังที่ได้ไปเปิดตัวในเทศกาลหนังซันแดนซ์
ผลงานปัจจุบันของเธอ คือ ซีรีส์เรื่อง Shameless ฉายที่ช่อง Showtime และในปี 2556 นี้ เธอก็มีผลงานทางจอเงินเรื่องใหม่ คือ Beautiful Creatures (แม่มดแคสเตอร์)
นอกจากนี้ เอ็มมียังมีผลงานเพลงอยู่ด้วย ชุดแรกชื่อ Inside Out  วางแผงเมื่อปี 2007 และยัง
มี EP (มินิอัลบั้ม) เป็นเพลงคริสต์มาส ออกช่วงท้ายปีเดียวกัน ชื่อ Carol of the Bells ส่วนอัลบั้มที่ 2 ชื่อว่า Sentimental Journey ก็วางแผงในปี 2556 โดยเป็นการเรียบเรียงเพลงเก่ามาร้องใหม่ในรูปแบบของเธอเอง
แหล่งข้อมูลอื่น

เว็บไซต์อย่างเป็นทางการ (อังกฤษ)
เอ็มมี รอสซัม ที่อินเทอร์เน็ตมูวีเดตาเบส (อังกฤษ)
ทวิตเตอร์อย่างเป็นทางการ (อังกฤษ)
อินสตาแกรมอย่างเป็นทางการ (อังกฤษ)
เอกซ์แอล

| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
AllMusic: 
Entertainment Weekly: B+
Q: 
Select: 
Record Mirror: 8/10
เอกซ์แอล (ex:el) เป็นสตูดิโออัลบั้มที่สามของวงดนตรีอิเล็กทรอนิกส์อังกฤษ 808 สเตต วางตลาดเมื่อ 4 มีนาคม ค.ศ. 1991 โดยซีทีทีเรเคิดส์ ตรงกันข้ามกับผลงานก่อนหน้าของวง อัลบั้มนี้มีท่วงทำนองที่ติดหูมากกว่าที่มีบีตและเพอร์คัชชันที่หนักกว่า "ที่รวมดนตรีฮิปฮอปและอินดัสเทรียล"
อัลบั้มนี้ยังมีนักร้องรับเชิญ เบอร์นาร์ด ซัมเนอร์ แห่งวง จอยดิวิชัน และ นิวออร์เดอร์ มาร้องเพลง "Spanish Heart" นอกจากนี้ ปีเยิร์ก ร้องเพลงในแทรก "Qmart" และ "Ooops" และให้เครดิตเป็นร่วมแต่งทั้งสองเพลง; อัลบั้มนี้เป็นจุดเริ่มต้นของความสัมพันธ์ในการทำงานที่ยาวนานระหว่างปีเยิร์ก และ แกรห์ม แมสซีย์
รายชื่อเพลง

"San Francisco" – 4:56
"Spanish Heart" – 3:51
"Leo Leo" – 4:01
"Qmart" – 4:58
"Nephatiti" – 4:50
"Lift" – 5:12
"Ooops" – 4:41
"Empire" – 4:20
"In Yer Face" – 5:12
"Cubik" – 9:27
"Lambrusco Cowboy" – 4:05
"Techno Bell" – 4:56
"Olympic" – 4:21
ชาร์ต

| Chart (1991) | อันดับ สูงสุด |
| --- | --- |
Australian (ARIA Charts): 109
เดอะซิมส์ 3 แอมบิชันส์

| เดอะซิมส์ 3 แอมบิชันส์ |
| --- | --- |

ผู้พัฒนา: สตูดิโอ เดอะซิมส์
ผู้จัดจำหน่าย: อิเลคโทรนิค อาร์ต
แต่งเพลง: Steve Jablonsky 
ชุด: เดอะซิมส์
เอนจิน: RenderWare
เครื่องเล่น: วินโดวส์, แมคโอเอสเทน
วางจำหน่าย: 
แนว: จำลองชีวิตเสมือนจริง
รูปแบบ: ผู้เล่นคนเดียว
เดอะซิมส์ 3 แอมบิชันส์ เป็น ภาคเสริม ตัวที่ 2 ของเกม เดอะซิมส์ 3  สำหรับประเทศไทยมีการวางจำหน่ายในวันที่ 1 มิถุนายน พ.ศ.2553 'เดอะซิมส์ 3 แอมบิชันส์ มาพร้อมกับโหมดใหม่ ซึ่งผู้เล่นสามารถเข้าไปดูและควบคุมการทำงานของชาวซิมส์ในที่ทำงานได้ โดยเป็นสายอาชีพใหม่ที่ผู้เล่นสามารถเลือกได้ว่าจะให้ซิมส์นั้นทำงานอย่างมีประสิทธิภาพได้อย่างไร  ซึ่งไอเท็มบางอย่างที่ใช้ในการพัฒนาความสามารถและความก้าวหน้าทางอาชีพของซิมส์สามารถหาซื้อเพิ่มได้จากโหมดซื้อ ผู้เล่นจะสามารถควบคุมซิมส์ในที่ทำงานได้ดียิ่งขึ้น ซึ่งเป็นคุณสมบัติหลักที่เกม เดอะซิมส์ 3 ภาคหลักยังไม่มี
รูปแบบการเล่น

ดูเพิ่ม: เดอะซิมส์ 3: รูปแบบการเล่น
เดอะซิมส์ 3 แอมบิชันส์ เป็นภาคเสริมที่มาพร้อมกับอาชีพใหม่ที่ผู้เล่นสามารถควบคุมซิมส์ในระหว่างทำงานได้ ตัวอย่างอาชีพที่ผู้เล่นสามารถบังคับได้เช่น อาชีพนักดับเพลิง, นักสืบ หรือนักดีไซน์เนอร์ เป็นต้น ซึ่งผู้เล่นสามารถบังคับซิมส์ในที่ทำงานได้ และถ้าเกิดเหตุการณ์หรือสถานการณ์ต่างๆ ผู้เล่นก็สามารถควบคุมซิมส์ในระหว่างการทำงานได้ เช่น ถ้าเป็นอาชีพนักดับเพลิง นอกจากจะมีหน้าที่บำรุงรักษารถดับเพลิงแล้ว ยังต้องดับเพลิงไหม้เมื่อเกิดเหตุการณ์ไฟไหม้ หรือช่วยเหลือซิมส์จากสิ่งปลูกสร้างที่กำลังไฟไหม้อยู่, หากเป็นอาชีพนักสืบ ก็จะมีการสอบถามกับผู้ว่าจ้างว่าเกิดเหตุอะไรขึ้น ซึ่งบางครั้งอาจเป็นการขโมยข้อมูล ความลับ และของที่ถูกขโมยไป หลังจากสืบคดีจนเสร็จสิ้น ก็จะได้รับเงินจากผู้ว่าจ้างและเผากระดาษทิ้งเพื่อปิดคดี, หรือถ้าเป็นอาชีพนักดีไซน์เนอร์ ก็สามารถออกแบบเสื้อผ้าและแต่งกายใหม่ให้กับซิมส์ตามแฟชั่นได้ ซึ่งความสำเร็จและความล้มเหลวจะขึ้นอยู่กับผู้เล่นที่จะเลือกเสื้อผ้าและเครื่องแต่งกายใหม่ให้ซิมส์ เป็นต้น
ทักษะอาชีพ เป็นโหมดทักษะใหม่ที่เพิ่มเข้ามาเพื่อช่วยในความก้าวหน้าทางอาชีพของซิมส์ และสามารถนำทักษะอาชีพไปใช้เป็นอาชีพหลักได้ เช่น เป็นจิตรกรวาดภาพ, ประติมากร, นักตกปลา, นักทำสวน, นักประดิษฐ์, นักทำไวน์, จิตรกร, ช่างภาพ, และนักเขียนเป็นต้น ซึ่งจะมีรายได้จากการทำงานโดยใช้ทักษะอาชีพเป็นหลัก
รูปแบบการเล่น > เพลงที่ใช้ในภาคเสริม

ศิลปินและนักร้องที่มีชื่อเสียงหลายท่านได้มาบันทึกเสียงเพลงในเกม เดอะซิมส์ 3 แอมบิชันส์ เป็น ภาษาซิมส์ โรบบี้ คอเคอร์, ผู้อำนวยการเสียง ของสตูดิโอเดอะซิมส์ จาก อีเอ ได้กล่าวว่า "Each time we set out to create a soundtrack for an expansion pack, it's always exciting matching the vibe of the game to the music by our incredible lineup of extremely diverse artists. It's fun hearing hit tracks in the language of The Sims, and I think fans will be pleased to find their favorites songs and artists throughout this game, and will no doubt discover new bands to follow in The Sims 3 Ambitions."
| ลำดับ | ชื่อเพลง | นักร้อง | ยาว |
| --- | --- | --- | --- |
| 1. | "Need You Now" | Lady Antebellum | 4:38 |
| 2. | "Savior" | Rise Against | 4:02 |
| 3. | "Pyramid" | ชารีซ เพ็มเพ็งโค | 4:07 |
| 4. | "Bang Bang" | Melanie Fiona | 3:28 |
| 5. | "Make My Heart" | โทนี แบรกซ์ตัน | 3:27 |
| 6. | "Animal" | Neon Trees | 3:32 |
| 7. | "Shark in the Water" | VV Brown | 3:02 |
| 8. | "Number One Enemy" | Daisy Dares You | 3:47 |
| 9. | "This Too Shall Pass" | โอเคโก | 3:08 |
| 10. | "Early Morning" | Old 97's | 2:50 |
| 11. | "As Long As There Is Whiskey In The World" | Murder by Death | 3:15 |
| 12. | "Restoration" | The Acorn | 3:24 |
| 13. | "Cooler Than Me" | Mike Posner | 3:36 |
| 14. | "Jesus Stole My Girlfriend" | Violent Soho | 2:57 |
| 15. | "Tea Party" | Kerli | 3:29 |
| 16. | "Come And Get It" | Eli "Paperboy" Reed | 3:33 |
| 17. | "Lock My Heart Down" | Hal Linton | 3:16 |
| 18. | "Until It's Gone" | Radney Foster And The Confessions | 4:01 |
| 19. | "Setback" | The Constellations | 3:42 |
แหล่งข้อมูลอื่น

The Sims 3: Ambitions official site
แม่พระแห่งแกรนด์ดยุก

ดูบทความหลักที่ พระแม่มารีและพระบุตร
| “แม่พระแห่งแกรนด์ดยุก” |
| --- | --- |

ศิลปิน: ราฟาเอล
ปี: ราว ค.ศ. 1505
ประเภท: จิตรกรรมสีน้ำมันบนไม้
สถานที่: วังพิตติ, ฟลอเรนซ์
แม่พระแห่งแกรนด์ดยุก (ภาษาอิตาลี: Madonna del Granduca) เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่วังพิตติที่เมืองฟลอเรนซ์ในประเทศอิตาลี
ราฟาเอลอาจจะเขียนภาพ “แม่พระแห่งแกรนด์ดยุก” ราวปี ค.ศ. 1505 หลังจากที่มาถึงฟลอเรนซ์ อิทธิพลที่ได้รับจากเลโอนาร์โด ดา วินชีเห็นได้ชัดในภาพนี้ในการใช้เทคนิคการเขียนแบบสีม่านหมอก (sfumato) ภาพเขียนเป็นของเฟอร์ดินานด์ที่ 3, แกรนด์ดยุกแห่งทัสเคนี (Ferdinand III, Grand Duke of Tuscany) ที่ภาพตั้งชื่อตาม